8. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 35451 της 10/11 Μαΐου 1976  (ΦΕΚ Β΄ 641) Περί καθορισμού του κατατιθεμένου εις την Τράπεζαν παραβόλου δια την χορήγησιν αδειών Εμπορικών Αντιπροσώπων Εισαγωγής και Εξαγωγής. Έχοντες υπ’ όψει το άρθρ. 4 παρ. 1 εδάφ. ς΄ του Νόμ. 307 (ΦΕΚ 101/Α/30.4.76) «περί Εμπορικών Αντιπροσώπων Εισαγωγής και Εξαγωγής», αποφασίζομεν: Καθορίζομεν το ποσόν του κατατιθεμένου παραβόλου εις τον παρά τη Τραπέζη της Ελλάδος συνιστώμενον δια του άρθρ. 3 παρ. 4 του ως άνω Νόμου λογαριασμόν, υπό των αιτούντων άδειαν Εμπορικών Αντιπροσώπων εισαγωγής και εξαγωγής ως κάτωθι: «α)Σε 10.000 δρχ. για φυσικά πρόσωπα. β)Σε 15.000 δρχ. για Ομόρυθμους ή Ετερόρυθμους Εταιρείες, ή Εταιρείες Περιωρισμένης Ευθύνης. γ)Σε 25.000 δρχ. για Ανώνυμες Εταιρείες». Οι περίπτ. α, β και γ΄, όπως είχαν τροποποιηθεί από την ΚΙ-2807/86 απόφ. Υπ. Εμπορίου, τροποποιήθηκαν και πάλι ως άνω από την ΚΙ4660/14 Οκτ.-14 Νοεμ. 1991 (ΦΕΚ Β΄ 935) απόφ. Υπ. Εμπορίου. Η παρούσα, ης η ισχύς άρχεται από της 11.5.76, δημοσιευθήτω δια της Εφημερίδος της Κυβερνήσεως. 11.Γ.ε.7-8 Εμπορικοί Αντιπρόσωποι 